
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2020 M. GRUODŽIO 30 D. NUTARIMO NR. 1475 „DĖL KOMPENSACIJOS SAVIVALDYBIŲ INFRASTRUKTŪROS PLĖTROS INICIATORIAMS UŽ JŲ PATIRTAS IŠLAIDAS APSKAIČIAVIMO IR IŠMOKĖJIMO TVARKOS APRAŠO IR SAVIVALDYBĖS INFRASTRUKTŪROS PLĖTROS ĮMOKOS NUSTATYMO METODIKOS PATVIRTINIMO“ PAKEITIMO

2024 m. kovo 6 d. Nr. 167
Vilnius

Lietuvos Respublikos Vyriausybė nutaria:
. Pakeisti Lietuvos Respublikos Vyriausybės 2020 m. gruodžio 30 d. nutarimą Nr. 1475 „Dėl Kompensacijos savivaldybių infrastruktūros plėtros iniciatoriams už jų patirtas išlaidas apskaičiavimo ir išmokėjimo tvarkos aprašo ir Savivaldybės infrastruktūros plėtros įmokos nustatymo metodikos patvirtinimo“:
. Pakeisti nurodytu nutarimu patvirtintą Kompensacijos savivaldybių infrastruktūros plėtros iniciatoriams už jų patirtas išlaidas apskaičiavimo ir išmokėjimo tvarkos aprašą:
. Pakeisti 3 punktą ir jį išdėstyti taip:
„. Iki sutarties sudarymo dienos organizatorius, vadovaudamasis Lietuvos Respublikos savivaldybių infrastruktūros plėtros įstatymo (toliau – Įstatymas) 13 straipsnio 3 dalies ir Tvarkos aprašo nuostatomis, apskaičiuoja kompensacijos dydį atsižvelgdamas į iniciatoriaus pasiūlymą (toliau – pasiūlymas), dokumentus ir kitą informaciją, pateiktus įgyvendinant organizatoriaus nurodytas sutarties sudarymo sąlygas.“
. Pakeisti 4.2 papunktį ir jį išdėstyti taip:
„. siūlomos suprojektuoti, pastatyti ir (ar) įrengti savivaldybės infrastruktūros statinių ir (ar) įrenginių sąrašas;“.
. Pakeisti 4.5 papunktį ir jį išdėstyti taip:
„. savivaldybės infrastruktūros statinio projektas, kai vadovaujantis Statybos įstatymu statybą leidžiantis dokumentas privalomas, ar statinio ir (ar) įrenginio ilgis, plotis, diametras, statybos darbai ir kiti rodikliai, kurių pakaktų savivaldybės infrastruktūros plėtros kainai nustatyti, vadovaujantis aplinkos ministro įsakymu patvirtintais statybos skaičiuojamosios kainos nustatymo principais ir želdinių atkuriamosios vertės įkainiais, kai statybą leidžiantis dokumentas neprivalomas;“.
. Pakeisti 4.6 papunktį ir jį išdėstyti taip:
„. savivaldybės infrastruktūros plėtros kaina, apskaičiuota vadovaujantis aplinkos ministro įsakymais patvirtintomis statinių projektavimo darbų kainų skaičiavimo rekomendacijomis, statybos skaičiuojamosios kainos nustatymo principais ir želdinių atkuriamosios vertės įkainiais.“
. Pakeisti 6 punktą ir jį išdėstyti taip:
„. Kompensacijos dydis (K) (Eur) už prioritetinės ir neprioritetinės savivaldybės infrastruktūros plėtrą apskaičiuojamas pagal formulę:
K = Spro + Ssta
čia:
Spro – savivaldybės infrastruktūros projektavimo išlaidos (Eur), apskaičiuotos vadovaujantis aplinkos ministro patvirtintomis statinių projektavimo darbų kainų skaičiavimo rekomendacijomis;
Ssta – savivaldybės infrastruktūros statybos ir (ar) įrengimo išlaidos (Eur), apskaičiuotos vadovaujantis aplinkos ministro patvirtintais statybos skaičiuojamosios kainos nustatymo principais ir želdinių atkuriamosios vertės įkainiais.“
. Papildyti 131 punktu:
„. Kai vadovaujantis Įstatymu sutartyje nustatyta savivaldybės infrastruktūros plėtros įmokos įskaitymo į iniciatoriui mokėtiną kompensacijos už jo (jų) lėšomis suprojektuotą ir pastatytą ar įrengtą savivaldybės infrastruktūrą sumą tvarka, ši kompensacija išmokama mažinant ją apskaičiuotos savivaldybės infrastruktūros plėtros įmokos (įskaitomos į kompensaciją) suma.“ 
. Pakeisti nurodytu nutarimu patvirtintą Savivaldybės infrastruktūros plėtros įmokos nustatymo metodiką:
 Pakeisti III skyriaus pirmojo skirsnio pavadinimą ir jį išdėstyti taip:
„ SKIRSNIS 
“.
. Pakeisti 8 punktą ir jį išdėstyti taip:
„. Organizatorius, vadovaudamasis Lietuvos Respublikos savivaldybių infrastruktūros plėtros įstatymo (toliau – Įstatymas) 14 straipsnio nuostatomis, statinio projektu, kai pagal Statybos įstatymą statybą leidžiantis dokumentas privalomas, Metodikos 3 ir 4 punktuose nurodyta informacija ir dokumentais, apskaičiuoja įmoką ir parengia Įmokos apskaičiavimo aktą (pagal Metodikos 2 priede pateiktą formą).“ 
. Pakeisti 17 punktą ir jį išdėstyti taip:
„. Inžinerinės savivaldybės infrastruktūros plėtros išlaidų dydį (Vin) nustato savivaldybės taryba. Šį išlaidų dydį – inžinerinės savivaldybės infrastruktūros plėtros išlaidų dalį, tenkančią savivaldybės teritorijos (jos dalies, kurioje suplanuota inžinerinės infrastruktūros plėtra) vienam kvadratiniam metrui (Eur/m2) – rekomenduotina apskaičiuoti pagal formulę:
Vin = Iin : P : UI
čia:
Iin – inžinerinės savivaldybės infrastruktūros plėtros sąnaudos savivaldybės (jos dalies) teritorijoje. Kai atitinkamoje savivaldybės (jos dalies) teritorijoje inžinerinė savivaldybės infrastruktūra neišvystyta ir numatoma jos plėtra, inžinerinės savivaldybės infrastruktūros plėtros sąnaudas rekomenduotina apskaičiuoti pagal šios teritorijos vystymui reikalingos inžinerinės savivaldybės infrastruktūros plėtros (projektavimo ir statybos, ir (ar) įrengimo) kainą. Projektavimo darbų kainą rekomenduotina nustatyti atsižvelgiant į aplinkos ministro įsakymu patvirtintas statinių projektavimo darbų kainų skaičiavimo rekomendacijas, statybos ir (ar) įrengimo darbų kainą – į aplinkos ministro įsakymu patvirtintus statybos skaičiuojamosios kainos nustatymo principus ir želdinių atkuriamosios vertės įkainius. Kai savivaldybės teritorijos dalis išvystyta, inžinerinės savivaldybės infrastruktūros plėtros sąnaudas rekomenduotina apskaičiuoti atsižvelgiant į praėjusių 3 metų išlaidas plėtojant inžinerinę savivaldybės infrastruktūrą atitinkamoje teritorijoje;
P – savivaldybės teritorijos (jos dalies) plotas (m2), kuriame skaičiuojamos inžinerinės savivaldybės infrastruktūros plėtros sąnaudos;
UI – savivaldybės teritorijos dalies, kurioje skaičiuojamos inžinerinės savivaldybės infrastruktūros plėtros sąnaudos, užstatymo intensyvumas.“
. Pakeisti III skyriaus antrojo skirsnio pavadinimą ir jį išdėstyti taip:
„ SKIRSNIS 
“. 
. Pakeisti 24 punktą ir jį išdėstyti taip:
„. Organizatorius įmokos dydį (Į) (Eur) apskaičiuoja pagal formulę:
Į = Spsį + Žpaėmimo – I – Žįsigijimo
čia:
Spsį – savivaldybės infrastruktūros projektavimo, statybos ir (ar) įrengimo finansavimas, apskaičiuojamas Metodikos 10–21 punktuose nustatyta tvarka; 
Žpaėmimo – žemės paėmimo visuomenės poreikiams finansavimas, apskaičiuojamas Įstatymo 14 straipsnio 3 dalies nustatyta tvarka;
I – savivaldybės infrastruktūros plėtros sutartyje (toliau – sutartis) nurodyta savivaldybės infrastruktūros projektavimo kaina nustatoma vadovaujantis aplinkos ministro įsakymu patvirtintomis statinių projektavimo darbų kainų skaičiavimo rekomendacijomis, statybos ir (ar) įrengimo kaina – aplinkos ministro įsakymu patvirtintais statybos skaičiuojamosios kainos nustatymo principais (Eur) ir želdinių atkuriamosios vertės įkainiais;
Žįsigijimo – žemės sklypo įsigijimo savivaldybės nuosavybėn vertė (kai šis įsigijimas numatytas sutartyje), apskaičiuojama Įstatymo 15 straipsnio 5 dalies nustatyta tvarka.“
. Šio nutarimo 1.1.6 ir 1.2.5 papunkčiai įsigalioja 2024 m. lapkričio 1 d.

